**Ministru kabineta rīkojuma projekta „Par valsts nekustamā īpašuma Palasta ielā 3, Rīgā, nodošanu Rīgas Stradiņa universitātes īpašumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 5.panta pirmā daļa, 42.panta pirmā daļa un 43.pants.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts sekretāru sanāksmē 2015.gada 1.oktobrī tika izsludināts (protokols Nr.38, 7.§) Ministru kabineta rīkojuma projekts “Par Izglītības un zinātnes ministrijas un Rīgas Tehniskās universitātes valdījumā esošo valsts nekustamo īpašumu nodošanu Finanšu ministrijas valdījumā”. Rīgas Stradiņa universitāte (turpmāk – universitāte) 2015.gada 12.oktobra vēstulē Nr.3-12/289/2015 “Par papildus telpām” lūdza izskatīt iespēju minētā rīkojuma projekta 1.1.apakšpunktā norādīto valsts nekustamo īpašumu (nekustamā īpašuma kadastra Nr.0100 007 0037) Palasta ielā 3, Rīgā, (turpmāk – valsts nekustamais īpašums) nodot bez atlīdzības universitātes īpašumā tās funkciju īstenošanai un 2015.gada 30.novembrī Izglītības un zinātnes ministrijā (turpmāk – ministrija) tika iesniegts universitātes Senāta 2015.gada 24.novembra sēdes protokola Nr.1-2/24.11.15 izraksts.Publiskas personas mantas atsavināšanas likuma 4.panta pirmā daļa noteic, ka valsts mantas atsavināšanu var ierosināt, ja tā nav nepieciešama attiecīgai iestādei vai citām valsts iestādēm to funkciju nodrošināšanai. Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 12.punktu, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atsavinātas publiskas personas vai tās iestādes funkciju nodrošināšanai noskaidro, izsludinot Valsts sekretāru sanāksmē attiecīgu Ministru kabineta rīkojuma projektu. Saskaņā ar minēto kārtību, universitāte pēc rīkojuma projekta izsludināšanas, ievērojot Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 12.punktā noteikto divu nedēļu termiņu, informēja ministriju par to, ka valsts nekustamais īpašums tai ir nepieciešams funkciju veikšanai.Finanšu ministrija atzinumā par Ministru kabineta rīkojuma projektu "Par Izglītības un zinātnes ministrijas un Rīgas Tehniskās universitātes valdījumā esošo valsts nekustamo īpašumu nodošanu Finanšu ministrijas valdījumā" (VSS-979)” lūdza ministriju izvērtēt valsts nekustamā īpašuma nodošanas iespēju universitātei. Ministrijas nekustamā īpašuma un valsts mantas apsaimniekošanas komisijas 2015.gada 22.decembra sēdē (protokols Nr.191, 7.punkts) tika nolemts konceptuāli atbalstīt valsts nekustamā īpašuma nodošanu universitātes īpašumā ar nosacījumu, ja valsts nekustamā īpašuma nodošanu universitātes īpašumā atbalsta Veselības ministrija (http://www.izm.gov.lv/images/ministrija/NIVMAK/191.pdf). Veselības ministrija 2016.gada 14.janvāra vēstulē Nr.01-13/148 informēja ministriju, ka atbalsta valsts nekustamā īpašuma nodošanu universitātes īpašumā.Īpašuma tiesības uz valsts nekustamo īpašumu reģistrētas Rīgas pilsētas Vidzemes priekšpilsētas tiesas Zemesgrāmatu nodaļas Rīgas pilsētas zemesgrāmatas nodalījumā Nr.28522 uz Latvijas valsts vārda ministrijas personā.Valsts nekustamais īpašums sastāv no zemes vienības 0,1037 ha platībā (zemes vienības kadastra apzīmējums 0100 007 0037) un divām būvēm – arodvidusskolas (būves kadastra apzīmējums 0100 007 0037 001) un pagraba zem pagalma (būves kadastra apzīmējums 0100 007 0037 002). Par valsts nekustamo īpašumu nav uzsākti tiesvedības procesi un nav noslēgti nomas līgumi.Nekustamā īpašuma valsts kadastra informācijas sistēmā valsts nekustamajam īpašumam ir reģistrēts apgrūtinājums “arhitektūras un pilsētbūvniecības pieminekļa teritorija un objekti” (tips 140101). Atbilstoši likuma “Par kultūras pieminekļu aizsardzību” 8.panta trešās daļas tiesiskajam regulējumam, ministrija ir nosūtījusi paziņojumu Valsts kultūras pieminekļu aizsardzības inspekcijai par nodomu valsts nekustamo īpašumu atsavināt un lūgusi izsniegt universitātei norādījumus par kultūras pieminekļa izmantošanu un saglabāšanu.Atbilstoši Ministru kabineta 2004.gada 13.aprīļa noteikumu Nr.286 „Veselības ministrijas nolikums” 24.13.apakšpunktam universitāte ir Veselības ministrijas padotībā esoša valsts iestāde.Universitāte, pamatojoties uz universitātes Satversmes (apstiprināta ar likumu „Par Rīgas Stradiņa universitātes Satversmi”) (turpmāk – universitātes Satversme) 1.4.apakšpunktu un Augstskolu likuma 7.panta pirmo daļu, ir atvasināta publiska persona.Saskaņā ar universitātes Satversmes 3.1. apakšpunktu, viena no pārstāvības, vadības un lēmējinstitūcijām ir universitātes Senāts. Universitātes Senāts 2015.gada 24.novembra sēdē ir lēmis (protokols Nr.1-2/24.11.15, 3.punkts) pārņemt universitātes īpašumā bez atlīdzības valsts nekustamo īpašumu.Valsts nekustamais īpašums universitātei ir nepieciešams, lai īstenotu universitātes Satversmes 2.2.apakšpunktā noteikto mērķi – piedāvāt un realizēt plašu universitātes akadēmisko un profesionālo izglītību, kā arī pētnieciskā darba iespējas šādos pamatvirzienos - medicīnā, veselības un sociālajā aprūpē, pedagoģijā, sociālajās zinātnēs un dabaszinātnēs. Valsts nekustamais īpašums tiek nodots universitātes īpašumā tādu pētniecisko darbību īstenošanai, kuras galvenokārt saistītas ar studiju procesu, ietilpst vispārējās izglītības sistēmas ietvarā un tādējādi attiecīgi nav uzskatāmas par saimniecisko darbību un valsts nekustamā īpašuma nodošana universitātes īpašumā nekvalificējas kā komercdarbības atbalsts universitātei.Atbilstoši Eiropas Komisijas sagatavotā dokumenta Komisijas paziņojuma projekta par valsts atbalsta jēdzienu saskaņā ar Līguma par Eiropas Savienības darbību 107.panta 1.punktu, “(...)Ja jaukta izmantojuma gadījumā infrastruktūru izmanto galvenokārt tikai nesaimnieciskajai darbībai, valsts atbalsta noteikumi uz attiecīgo finansējumu var vispār neattiekties ar nosacījumu, ka saimnieciskā darbība ir vienīgi papildinoša, t.i., šī darbība ir tieši saistīta ar infrastruktūras ekspluatāciju un tai nepieciešama vai cieši saistīta ar tās galveno nesaimniecisko izmantojumu. Parasti šādai papildinošajai darbībai patērē tos pašus resursus kā pamata nesaimnieciskajai darbībai, piemēram, tos pašus materiālus, iekārtas, darbaspēku, pamatkapitālu. Papildinošās saimnieciskās darbības apjomam ir jāpaliek ierobežotam attiecībā pret infrastruktūras jaudu (...)”. Ņemot vērā minēto, šobrīd Eiropas Komisijas un Eiropas Savienības tiesu praksē ir atzīts, ka infrastruktūras saimniecisko izmantojumu var uzskatīt par papildinošu, ja šai darbībai ik gadu atvēlētā jauda nepārsniedz 15% no infrastruktūras kopējās gada jaudas (infrastruktūras platības, laika vai apgrozījuma izteiksmē). Ņemot vērā, ka universitātes studentu skaits pieaug (pašlaik universitātē ir aptuveni 7800 studējošie, no tiem vairāk kā 20% ārvalstnieki), bet mācību ēku infrastruktūra būvēta daudz mazākam studējošo skaitam, universitātei nepieciešamas papildus telpas. Valsts nekustamo īpašumu plānots izmantot ar studiju procesu saistītu funkciju īstenošanai, tajā plānots īstenot studiju programmas, kuru norise nav cieši saistīta ar universitātes galveno ēku Dzirciema ielā, Rīgā, piemēram, sociālo zinātņu programmas. Noteikt precīzu struktūrvienību skaitu un izvietojumu bez projektēšanas nav iespējams. Telpu pielāgošanas iespējas un nepieciešamos remontdarbus (kapitālieguldījumu) universitāte plāno noteikt pēc valsts nekustamā īpašuma pārņemšanas, izvēloties piemērotāko ēkas pielāgošanas risinājumu, izstrādājot būvprojektu un nosakot konkrētu nekustamā īpašuma izmantošanas veidu, ēku atjaunošanai nepieprasot papildus valsts budžeta līdzekļus.Vienlaicīgi ar valsts nekustamā īpašuma īpašuma tiesību maiņu zemesgrāmatā, zemesgrāmatas nodalījumā tiks izdarīta atzīme, ka īpašuma tiesības nostiprinātas uz laiku, kamēr universitāte nodrošina rīkojuma 1. punktā minētā mērķa īstenošanu un atzīmi par aizliegumu atsavināt valsts nekustamo īpašumu un apgrūtināt to ar hipotēku. Minēto aizliegumu apgrūtināt valsts nekustamo īpašumu ar hipotēku nepiemēro, ja nekustamais īpašums tiek ieķīlāts par labu valstij (Valsts kases personā). Saskaņā ar likumu par budžetu un finanšu vadību valsts aizdevumi var tikt izsniegti dažādiem mērķiem, ne tikai Eiropas Savienības fondu projektu apguvei. Universitāte atbilst šā likuma 36. panta piektajā daļā minētajiem subjektiem, kuri ir tiesīgi saņemt valsts aizdevumus. Universitāte Valsts kasē plāno aizņemties līdzekļus ne tikai ar minēto īpašumu nesaistītu Eiropas Savienības fondu līdzekļu apguvi, bet arī konkrētā īpašuma sakārtošanai. Nekustamo īpašumu ieķīlājot par labu Valsts kasei, tiek garantēts, ka valsts saglabās nekustamo īpašumu.Ministru kabineta rīkojuma projekts “Par valsts nekustamā īpašuma Palasta ielā 3, Rīgā, nodošanu Rīgas Stradiņa universitātes īpašumā” (turpmāk – rīkojuma projekts) ir sagatavots, lai tiesiski sakārtotu īpašuma tiesību jautājumus un nodrošinātu valsts nekustamā īpašuma pilnvērtīgu pārvaldīšanu, tajā skaitā apsaimniekošanu. Universitātei līdz 2017.gada 31.janvārim jāpārņem no ministrijas valsts nekustamais īpašums.Rīkojuma projekts paredz nodot universitātes īpašumā bez atlīdzības valsts nekustamo īpašumu. Gadījumā, ja iestājas rīkojuma projekta 3.punktā minētais nosacījums, universitātei ir pienākums valsts nekustamo īpašumu bez atlīdzības nodot valsts īpašumā.Rīkojuma projekts attiecas uz publiskās pārvaldes politiku. |
| 3. | Projekta izstrādē iesaistītās institūcijas | Ministrija, Veselības ministrija un universitāte. |
| 4. | Cita informācija | Nav. |
|

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016.gads** | Turpmākie trīs gadi (euro) |
| **2017.** | **2018.** | **2019.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2016.) gadu | Izmaiņas, salīdzinot ar kārtējo (2016.) gadu | Izmaiņas, salīdzinot ar kārtējo (2016.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Projekts šo jomu neskar. |
| 1.2. valsts speciālais budžets | Projekts šo jomu neskar. |
| 1.3. pašvaldību budžets | Projekts šo jomu neskar. |
| 2. Budžeta izdevumi: | Projekts šo jomu neskar. |
| 2.1. valsts pamatbudžets | Projekts šo jomu neskar. |
| 2.2. valsts speciālais budžets | Projekts šo jomu neskar. |
| 2.3. pašvaldību budžets | Projekts šo jomu neskar. |
| 3. Finansiālā ietekme: | Projekts šo jomu neskar. |
| 3.1. valsts pamatbudžets | Projekts šo jomu neskar. |
| 3.2. speciālais budžets | Projekts šo jomu neskar. |
| 3.3. pašvaldību budžets | Projekts šo jomu neskar. |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | Projekts šo jomu neskar. |
| 5. Precizēta finansiālā ietekme: | X | Projekts šo jomu neskar. |
| 5.1. valsts pamatbudžets | Projekts šo jomu neskar. |
| 5.2. speciālais budžets | Projekts šo jomu neskar. |
| 5.3. pašvaldību budžets | Projekts šo jomu neskar. |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Universitātei radīsies papildus izdevumi, kas saistīti ar īpašuma tiesību uz valsts nekustamo īpašumu pārreģistrēšanu zemesgrāmatā uz universitātes vārda. Minētos izdevumus segs universitāte tās apstiprinātā budžeta ietvaros. |

**VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Rīkojuma projekts nosaka turpmāku rīcību ar ministrijas valdījumā esošu valsts nekustamo īpašumu, atsavinot to – nododot bez atlīdzības universitātes īpašumā, tādējādi nodrošinot, ka universitātes īpašumā būs nekustamais īpašums, kas nepieciešams tās funkciju nepārtrauktai īstenošanai. Līdz ar to šis jautājums neparedz ieviest tādas izmaiņas, kas varētu ietekmēt sabiedrības intereses. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildi nodrošinās ministrija un universitāte. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. | Projekts šo jomu neskar |
| 3. | Cita informācija | Iesniedzamajiem dokumentiem nav piešķirams lietojuma ierobežojuma statuss.Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski globālā tīmekļa vietnē www.vestnesis.lv. |

Anotācijas II, IV un V sadaļa – projekts šīs jomas neskar.

Izglītības un zinātnes ministrs K.Šadurskis

Vizē:

Valsts sekretāre L.Lejiņa

17.06.2016 10:53

1609

I.Rozenštoka

67047765, Ilze.Rozenstoka@izm.gov.lv